Ձեզ ասեմ, թե ինչպես է արվում: Ընտրություններում քվեարկության փուլն ավարտվելուց հետո ընտրական հանձնաժողովը բոլոր քվեաթերթիկները բաժանում է մի քանի խմբի, յուրաքանչյուր տրցակ տրվում է հանձնաժողովի անդամներից մեկին: Այնուհետեւ, կատարյալ լռության մեջ, յուրաքանչյուր անդամ հաշվում է իր տրցակի քվեաթերթիկները, արդյունքը գրում է սովորական թղթի կտորի վրա եւ փոխանցում հանձնաժողովի նախագահին: Ոչ մի անկախ թեկնածուի վստահված անձի կամ դիտորդի թույլ չի տրվում հետեւել, թե ինչպես են հաշվվում քվեաթերթիկները կամ ստուգել հաշվարկի ճշգրտությունը, կամ նույնիսկ մի քանի մետրից ավելի մոտենալ հանձնաժողովի սեղանին: Կատարյալ լռության մեջ հանձնաժողովի բոլոր անդամներից նշումներով թղթիկները հավաքելուց հետո նախագահը գնում է մեկ այլ սենյակ, մի քանի հեռախոսազանգեր է կատարում, ետ է վերադառնում եւ հայտարարում է ընտրության արդյունքները: Վերջ, սա է ամբողջը: